b'\n_START_ARTICLE_\nGa\xc5\xa1per Vidmar\n_START_SECTION_\nKlubska kariera\n_START_PARAGRAPH_\nVidmar je kariero za\xc4\x8del v klubu Jan\xc4\x8de STZ, kjer je igral kot mladinec med letoma 2002 in 2005, ko je prestopil k ljubljanskemu Slovanu. Leta 2007 je od\xc5\xa1el v Tur\xc4\x8dijo, kjer je igral velik del svoje kariere. Najprej je postal igralec carigrajskega kluba Fenerbah\xc3\xa7e._NEWLINE_Leta 2009 se je na kratko za eno sezono vrnil v Slovenijo. Kot posojeni igralec je zaigral za Union Olimpijo in z njo osvojil tako naslov dr\xc5\xbeavnega kot tudi pokalnega prvaka Slovenije. V tekmovanju slednjega je bil tudi izbran za najbolj\xc5\xa1ega igralca._NEWLINE_Po sezoni v Olimpiji se je vrnil v Carigrad kjer je igral naslednji dve sezoni dokler ni leta 2012 bil zopet posojen v drug klub. Tokrat za ravno tako carigrajski Be\xc5\x9fikta\xc5\x9f, kjer je ostal za eno sezono. Po tej sezoni se je vrnil zopet v Fenerbah\xc3\xa7e vendar mu je po\xc5\xa1kodba prepre\xc4\x8dila igranje v celotni sezoni. Nato je oktobra 2014 postal \xc4\x8dlan \xc5\xa1e tretjega carigrajskega kluba, to je Dar\xc3\xbc\xc5\x9f\xc5\x9fafaka, za katerega je igral zgolj eno leto. Tako je leta 2015 postal \xc4\x8dlan \xc5\xbee svojega \xc4\x8detrtega tur\xc5\xa1kega kluba, tokrat je to Banvit.\n_START_SECTION_\nDr\xc5\xbeavna reprezentanca\n_START_PARAGRAPH_\nZa izbrano vrsto je zaigral \xc5\xbee na Evropskem prvenstvu 2007. Nato je bil med \xc4\x8dlani \xc5\xa1e na Svetovnem prvenstvu 2010 in na Evropskem prvenstvu 2013, kjer je prikazal svoje najbolj\xc5\xa1e igre v reprezentan\xc4\x8dni karieri. Nastope na ve\xc4\x8d tekmovanjih so mu prepre\xc4\x8dile pogoste po\xc5\xa1kodbe.'